|  |  |  |
| --- | --- | --- |
| cali |  |  |
| **ΤΙΤΛΟΣ: «Μαθαίνω για την κλιματική αλλαγή παίζοντας»ΦΟΡΕΑΣ: Κέντρο Περιβαλλοντικής Εκπαίδευσης Ελευθερίου Κορδελιού & Βερτίσκου.** |  | **Θεματική:** Φροντίζω το περιβάλλον**Υποενότητα:**  1. Κλιματική αλλαγή – Φυσικές καταστροφές, Πολιτική προστασία

**Απευθύνεται** σε: μαθητές/τριες Ε΄, ΣΤ΄ Δημοτικού και Α΄, Β΄, Γ΄ Γυμνασίου  |
|  |  |  |
| **Επικοινωνία:** Ταχ. Δ/νση: Α. Παπανδρέου 2 & Κατσαντώνη. 56334 Ελευθέριο Κορδελιό, Θεσσαλονίκη, τηλ. 2310 707150, e-mail: kpe-thes@otenet.gr**Ιστοσελίδα:** [**http://kpe-thess.gr**](http://kpe-thess.gr)**Περιγραφή του Υλικού:**Το εκπαιδευτικό υλικό «Μαθαίνω για την κλιματική αλλαγή παίζοντας» προσεγγίζει το φαινόμενο της κλιματικής αλλαγής μέσα από μία σειρά εκπαιδευτικών παιχνιδιών, κινητικών ή με κάρτες, που παίζονται από τα παιδιά στην τάξη ή την αυλή του σχολείου. Αποτελεί βήμα για την εισαγωγή της εκπαίδευσης για την κλιματική αλλαγή στο σχολείο. Επιδιώκει να βοηθήσει στην κατανόηση πτυχών της κλιματικής αλλαγής αλλά κυρίως να κινητοποιήσει μαθητές, μαθήτριες και εκπαιδευτικούς στην προσπάθεια για μετριασμό του φαινομένου αλλά και για προσαρμογή στις νέες συνθήκες που διαμορφώνονται. Αξιοποιεί τα παιχνίδια ως εκπαιδευτικό εργαλείο που αφενός συγκινεί και διευκολύνει την άμεση εμπλοκή των παιδιών στην μαθησιακή διαδικασία και αφετέρου επιτρέπει την καλλιέργεια (ή το ξεδίπλωμα) δεξιοτήτων ζωής, νου και μάθησης.Περιλαμβάνει συνολικά εφτά εργαστήρια. Τα έξι εργαστήρια έχουν τη μορφή εκπαιδευτικών παιχνιδιών στα οποία επιχειρείται η σύνδεση των αιτίων και των επιπτώσεων της κλιματικής αλλαγής με την καθημερινή ζωή των παιδιών ή άλλων ανθρώπων. Το έβδομο εργαστήριο αποσκοπεί στο σχεδιασμό μιας δράσης ή μιας εκδήλωσης για την κινητοποίηση της σχολικής ή τοπικής κοινότητας σε σχέση με την κλιματική αλλαγή.**Μορφή Υλικού** **Εκτυπώσιμο:**Έντυπο περιγραφήςΕκπαιδευτική πρόταση Οδηγός εκπαιδευτικού με φύλλα εργασίας **Ψηφιακό:** -**Στόχοι*** Ενεργητική μάθηση και συμμετοχή με διάλογο.
* Ευκαιρίες για προβληματισμό, ανακάλυψη και εξερεύνηση.
* Απλοποίηση πολύπλοκων ζητημάτων που σχετίζονται με την κλιματική αλλαγή.
* Διασκεδαστική μάθηση.
* Άσκηση της ικανότητας λήψης αποφάσεων και σχολιασμού των αποτελεσμάτων αυτών των αποφάσεων σε προστατευμένο περιβάλλον.
* Ευκαιρίες για επικοινωνία, έκφραση και ανάλυση συναισθημάτων. Ευκαιρίες για ενσυναίσθηση και αλληλεγγύη προς τους άλλους
* Αυτομέριμνα, Πολιτειότητα, Ανθεκτικότητα, Υπευθυνότητα, Σχεδιασμός

**Αξιολόγηση**Οι ερωτήσεις αναστοχασμού που αναφέρονται στην περιγραφή κάθε εργαστηρίου αποτελούν αναπόσπαστο τμήμα κάθε εργαστηρίου και συζητούνται στην ολομέλεια μετά την ολοκλήρωση του παιχνιδιού. Μέσα από τον αναστοχασμό και τη συζήτηση ο/η εκπαιδευτικός αξιολογεί την αποτελεσματικότητα του εργαστηρίου και την επίτευξη των μαθησιακών στόχων του εργαστηρίου. Οι εκπαιδευτικοί που υλοποίησαν μέρος ή το σύνολο του εκπαιδευτικού υλικού μπορούν να συμπληρώσουν το σχετικό ερωτηματολόγιο αξιολόγησης στο σύνδεσμό <https://tinyurl.com/4yu5t8yn>  |

# **Περιλαμβάνει/ Υποστηρικτικό υλικό:**

«Εκπαιδευτικά παιχνίδια για την κλιματική αλλαγή» που έχει δημιουργήσει το ΚΠΕ Ελευθερίου Κορδελιού & Βερτίσκου και το οποίο βρίσκεται αναρτημένο στην ιστοσελίδα <https://kpekordeliou.wixsite.com/gamesclimatechange>.

Σύντομα βίντεο με προτάσεις-οδηγίες προς τις/τους εκπαιδευτικούς για τα ακόλουθα θέματα:

[Η σημασία της εκπαίδευσης για την κλιματική αλλαγή](https://youtu.be/s9WgWEgUzP4),

[Πώς να ξεπεράσουμε τις προκλήσεις της εκπαίδευσης για την κλιματική αλλαγή μέσω των εκπαιδευτικών παιχνιδιών](https://youtu.be/p49hH0P0_Lk),

[Συμβουλές για την εμψύχωση/διευκόλυνση των εκπαιδευτικών παιχνιδιών και την ενεργή συμμετοχή των μαθητών/τριών](https://youtu.be/-vKtQ-lQhjw)

Παρουσιάσεις από τα επιμορφωτικά σεμινάρια στα οποία έχει παρουσιαστεί το εκπαιδευτικό υλικό «Εκπαιδευτικά παιχνίδια για την κλιματική αλλαγή» στο σύνδεσμο <http://www.kpe-thess.gr/el/material-seminar-climate-change-2021/>